Държавен вестник, бр. 53, 2011 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  53
Член 6
Договарящите страни подкрепят участието 
на научни, академични и педагогически кадри 
на конгреси, конференции, симпозиуми и други 
международни научни прояви, организирани 
в другата договаряща страна.
Член 7
Договарящите страни подпомагат сътрудни­
чеството между образователните институции 
и участието на ученици и студенти в между­
народни ученически и студентски олимпиади, 
конкурси, състезания и други подобни прояви, 
организирани в другата договаряща страна.
Член 8
Всяка от договарящите страни подпомага 
изучаването на езика на другата договаряща 
страна. За тази цел договарящите страни под­
крепят дейността на лекторите/преподавателите 
по чешки език и литература в Софийския 
университет „Св. Климент Охридски“ и на 
лекторите/преподавателите по български език 
и литература в Карловия университет в Прага.
Член 9
С цел подпомагане и задълбочаване на 
знанията по езика и културата на другата до­
говаряща страна чешката договаряща страна 
изпраща ежегодно 8 студенти или преподава­
тели филолози във висши училища за участие 
в летните езикови курсове по български език, 
организирани от държавните висши училища в 
Република България, а българската договаряща 
страна изпраща 8 студенти или преподавате­
ли филолози във висши училища за участие 
в Лятно славянско училище, организирано 
от обществените висши училища в Чешката 
република.
Българската договаряща страна приема 2 
студенти или преподаватели в областта на 
хуманитарните науки от чешките обществе­
ни висши училища за участие в ежегодния 
зимен семинар по балканистика, организиран 
от Югозападния университет „Неофит Рил­
ски“ – Благоевград.
Член 10
Договарящите страни подкрепят реци­
прочно размяната на студенти и докторанти 
в държавните висши училища в Република 
България и студенти от акредитираните бака­
лавърски, магистърски и докторантски учебни 
програми на обществените висши училища 
в Чешката република чрез отпускане на сти­
пендии за обучение с обща годишна квота от 
27 месеца всяка година. Продължителността 
на обучението може да бъде в рамките на 
минимално 2 и максимално 9 месеца.
Общи и финансови условия
Член 11
Изпращащата договаряща страна или 
кандидатът заплаща пътните разходи до 
местоназначението и обратно на лицата, из­
пратени по това споразумение. Приемащата 
договаряща страна заплаща транспорта на 
своя територия според одобрената програма 
на пребиваване.
Член 12
Изпращащата договаряща страна предлага 
на приемащата договаряща страна номинации 
на своите кандидати според членове 3 и 5 на 
това споразумение, включително личните 
данни и предложение за програма на преби­
ваване, най-малко два месеца преди предло­
жената дата за започването на пребиваването. 
Приемащата договаряща страна уведомява 
за своето становище относно приемането им 
най-малко 30 дни преди предложената дата 
за започване на пребиваването. Изпращащата 
договаряща страна съобщава точната дата и 
начина на пристигане най-малко 14 дни преди 
началото на пребиваването.
Член 13
На лицата, приети съгласно член 3 на това 
споразумение, приемащата договаряща страна 
осигурява:
а) в Република България – дневни разходи 
съгласно действащото българско законода­
телство;
в Чешката република – пари за храна и 
джобни пари съгласно действащото чешко 
законодателство;
б) настаняване от хотелски тип;
в) преводач, ако е необходим, по преценка 
на приемащата страна.
Член 14
На лицата, приети по член 5 на това спо­
разумение, приемащата договаряща страна 
осигурява:
а) обучение при условия, каквито имат 
гражданите на приемащата договоряща страна;
б) стипендия в размер, определен от дейст­
ващото вътрешно законодателство;
в) настаняване и възможност за хранене 
във висшите училища при условия, каквито 
имат гражданите на приемащата договоряща 
страна.
Член 15
1. Дейността на лекторите/преподавателите 
по език и литература, приемани по член 8 на 
това споразумение, отговаря на действащите 
на територията на приемащата договаряща 
страна правни норми, особено на тези, отна­
сящи се за трудовоправните отношения.
2. Заплащането на труда на лекторите/пре­
подавателите отговаря на действащите правни 
норми на приемащата договаряща страна.
3. Приемащата договаряща страна съдейст­
ва на лекторите/преподавателите, приети на 
основата на член 8 на това споразумение, при 
осигуряване от страна на приемащото висше 
училище на безплатно жилище с изключение 
на разходите за телефон, радио и телевизия.